Coba jelasin Gambaran keseluruhan dari Jalan Negeri Kedah K581 dalam bahasa melayu dong

Dari hujung barat di Kampung Sungai Senam, Jalan Negeri Kedah K581 bermula di persimpangannya dengan K554 (Jalan Kubang Lintah–Paya Terendam), berdekatan dengan Stesen Minyak Buraq Oil Kampung Sungai Senam. Simpang tiga ini tidak dilengkapi dengan kemudahan lampu isyarat dan kilometer sifar bermula di sini. Ia akan melalui kawasan perhutanaan hijau, melintasi Sungai Charok Tenam. Berdekatan dengan Klinik Desa Sugai Senam, ia membengkok sedikit ke arah timur laut. K581 akan melalui petempatan Kampung Keda Sungai Senam yang mempunyai pola petempatan berjajar. K581 membengkok ke arah tenggara di Kampung KEDA Sungai Senam kemudian kembali ke arah timur laut berhampiran dengan Surau Al Hidayah Kampung Sungai Senam.

Jalan Negeri K581 membengkok tajam ke arah barat menuju ke hujung selatan dan tamat di Kampung Sungai Senam. Jajaran jalan raya akan dilanjutkan dengan jalan kampung sedia ada. Disebabkan jalan negeri ini melalui kawasan perkampungan, terdapat banyak simpang kecil jalan kampung (Jalan Perhubungan Desa; JPD) selorong. Nama jalan raya yang sudah diwartakan dalam Sistem Maklumat Rekod–Rekod Jalan Raya Malaysia (MARRIS) bagi Jalan Negeri Kedah K581 ialah Jalan Kampung Sungai Senang. Ia juga dikenali sebagai Jalan Sungai Senam, Jalan Kampung Sungai Senam dan Jalan Sungai Senang. Ia diselenggarakan dan dimiliki oleh Jabatan Kerja Raya (JKR) Daerah Sik. Secara pentabdiran, ia terletak di bawah Mukim Sik, salah satu mukim di Daerah Sik.